CELEX: C2007/247/58
Language: fi
Date: 2007-10-20 00:00:00
Title: Asia T-301/07: Kanne 5.8.2007 — Lumenis v. SMHV (FACES)

20.10.2007   
            
            
               FI
            
            
               Euroopan unionin virallinen lehti
            
            
               C 247/35
            
         Kanne 5.8.2007 — Lumenis v. SMHV (FACES)
   (Asia T-301/07)
   (2007/C 247/58)
   Oikeudenkäyntikieli: englanti
   Asianosaiset
   
      Kantaja: Lumenis Ltd (Yokneam, Israel) (edustajat: barrister S. Malynicz ja solicitor B. Gerber)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   Vaatimukset
   
               —
            
            
               Toisen valituslautakunnan 1.6.2007 asiassa R 1532/2006-2 tekemä päätös on kumottava.
            
         
               —
            
            
               SMHV on velvoitettava korvaamaan kantajan oikeudenkäyntikulut ja vastaamaan omista oikeudenkäyntikuluistaan.
            
         Oikeudelliset perusteet ja pääasialliset perustelut
   
      Haettu yhteisön tavaramerkki: kansainvälinen sanamerkki ”FACES” luokkaan 10 kuuluville tavaroille — Kansainvälinen rekisteröinti N:o W0874799
   
      Tutkijan päätös: rekisteröinnin hylkääminen kokonaisuudessaan
   
      Valituslautakunnan ratkaisu: valituksen hylkääminen
   
      Kanneperusteet: Kantaja esittää vaatimustensa tueksi seuraavat perusteet:
   Ensinnäkin kantaja väittää, että valituslautakunta ei arvioinut erottamiskykyä kaikkien niiden tavaroiden osalta, joita varten rekisteröintiä haettiin.
   Toiseksi kantajan mukaan valituslautakunnan näkemys, jonka mukaan kaupan alalla myynninedistämisessä ja markkinoinnissa käytetään yleisesti valokuvia kasvoista, ei ollut hyväksyttävissä, ja joka tapauksessa se liittyi asetuksen N:o 40/94 7 artiklan 1 kohdan b tai c alakohtaan, jos niihinkään.
   Kolmanneksi kantaja väittää, että valituslautakunta ei arvioinut sitä, onko ilmaisu FACES omiaan kuvaamaan asianomaisia tavaroita.
   Neljänneksi kantaja esittää, että valituslautakunta teki oikeudellisen virheen asettaessaan edellytyksen, jonka mukaan tavaramerkin on oltava iskevä, mielikuvituksellinen tai luova asetuksen N:o 40/94 7 artiklan 1 kohdan b alakohdan mukaisten väitteiden välttämiseksi.